Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: – a rendõrség szolgálati titokköri jegyzékének kiadásáról szóló 2/2004. (I. 13.) ORFK utasítás módosításról szóló ORFK utasítás tervezete (1269/T/2005)
Paragraph Index: 687

– a rendõrség szolgálati titokköri jegyzékének kiadásáról szóló 2/2004. (I. 13.) ORFK utasítás módosításról szóló ORFK utasítás tervezete (1269/T/2005) – az informatikai és hírközlési miniszter feladat- és hatáskörébe tartozó szolgálati titokkörök módosításáról szóló közlemény tervezete (1377/T/2005) – az Oktatási Minisztérium szolgálati titokkörének megállapításáról szóló OM rendelet tervezete (1578/T/2005) A szolgálati titokköri jegyzékeket áttekintve fontos arra utalni, hogy az alapvetõ jogok korlátozásával kapcsolatban nem fogadhatók el bizonytalan tartalmú, többféleképp értelmezhetõ jogfogalmak. A szolgálati titokköri jegyzék nemcsak a jegyzék közzétevõje és munkatársai számára kell, hogy értelmezhetõ legyen, hanem az állampolgárok számára is, ezért kerülendõk a kódnevek vagy a rendvédelmi szakzsargonba tartozó kifejezések, mint például operatív eljárás, különleges ellátmány. A Kormányzati Ellenõrzési Hivatalnál (KEHI) folytatott vizsgálat a KEHI szolgálati titokköri jegyzékével kapcsolatos ajánlást is tett. A vizsgálatról és az ajánlásról a Beszámoló külön része szól. Az érettségi tételek titkosítása Az érettségi tételek idõ elõtti nyilvánosságra kerülése nyomán több olyan jogszabálytervezet érkezett véleményezésre, amely a Ttv., illetve a Ttv. végrehajtási rendeletének módosításával sajátos titokszabályozást próbált kreálni. A Ttv. módosítását célzó T/16520. számú törvényjavaslat egy különleges adatnak nevezett kategóriát kívánt bevezetni. A különleges adat fogalom azonban már „foglalt” az Avtv. által. A jogbiztonságot sértené, ha valamely kifejezést azonos jogviszonyban egyszerre kétféle értelemben kellene használni. A törvényjavaslat „ex lege” titokkör bevezetésére irányult, ami azonban összeegyeztethetetlen lett volna az alapjog-korlátozás alkotmányos követelményeivel. A korábbi, pártállami titokszabályozást megsemmisítõ alkotmánybírósági határozatban (az Alkotmánybíróság 34/1994. (VI. 24.) AB határozata) lefektetett követelményekkel ellentétes lett volna, ha a minõsített adatok készítésével és védelmével kapcsolatos szabályokat kiterjesztették volna a közszolgáltatások közelebbrõl meg nem határozott körére. Az adatvédelmi biztos kezdettõl azt az álláspontot képviselte, hogy sajátos törvényi szabályozásra nincsen szükség és lehetõség. A biztos az 2006/162/II. szám Oktatási Minisztérium közigazgatási államtitkárának felkérésére közölte az észrevételeit a törvényjavaslatról, amelynek elfogadására végül nem került sor. (1065/J/2005) Hasonló célból készült az az elõterjesztés, amely a minõsített adatok kezelésének rendjérõl szóló 79/1995. (VI. 30.) Korm. rendeletet módosította volna úgy, hogy több példányban készült minõsített iratok esetén ne kelljen minden példányon alkalmazni a minõsítési jelölést. Az adatvédelmi biztos a módosító kormányrendelet tervezetének közigazgatási egyeztetése során kifejtette, hogy a titokminõsítés során a formai elõírások is különös jelentõséggel bírnak, ugyanis az adathordozón a törvény értelmében feltüntetendõ jelzések teszik bárki számára felismerhetõvé az adat minõsített voltát. Hasonlóképp fontos és garanciális értékû a minõsítés megszüntetésének utólag ellenõrizhetõ módon történõ végrehajtása. Ez a titoksértés büntetõjogi fenyegetettségére tekintettel rendkívül fontos. A Ttv. szerint a minõsítés külön iratba foglalására csak akkor kerülhet sor, ha a minõsítési jelölések alkalmazására az adathordozó sajátos jellege miatt nincs mód. (1293/J/2005) Az elveszett minõsítõ esete Egy még folyamatban lévõ vizsgálat egy titokbirtokos szerv irattárában olyan minõsített iratanyagot tárt fel, amely még a rendszerváltást megelõzõen keletkezett, és azóta „elkallódott” a minõsítõje. Idõközben ugyanis annyi szervezeti és jogszabályi változás történt, hogy mára bizonytalanná vált, hogy ki jogosult a minõsítõ jogkörében eljárni, például dönteni az iratokban található közérdekû adatokhoz való hozzáférésrõl. Az adatvédelmi biztos a jogsértõ helyzetet felismerve megkereste azt a szervet, amely jelenleg az egykori minõsítõ feladatait ellátja, és felkérte a helyzet tisztázására. A minõsítõ vélelmezhetõ jogutódja állásfoglalást kért a Belügyminisztérium titokvédelmi és iratkezelési feladatokat ellátó szervezeti egységétõl, majd felvette a kapcsolatot az iratõrzõ szervvel, és jelenleg azt rekonstruálja, hogy az idõk során hová kerültek azok az irattári segédletek, amelyek alapján az iratok keletkezésének körülményei és a további sorsuk megállapítható. Bonyolítja a helyzetet, hogy a bizonytalan jogi megítélésû iratállomány feltehetõleg az elmúlt rendszer titkosszolgálati tevékenységének feltárásáról és az Állambiztonsági Szolgálatok Történeti Levéltára létrehozásáról

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes